Robottipuheluista arvokasta palautetta Etelä-Karjalassa – tuloksia hyödynnetään jo

Etelä-Karjalan hyvinvointialue on analysoinut keväällä 2024 tehdyn robottipuhelukokeilun tulokset. Kysely tavoitti lähes 2400 alueen asukasta, joista yli 1200 vastasi kaikkiin kuuteen kysymykseen. Tulosten mukaan asukkaat ovat yleisesti tyytyväisiä hyvinvointialueen toimintaan, mutta korostivat saavutettavien lähipalveluiden merkitystä.

- Tuloksia on jo hyödynnetty meneillään olevien hyvinvointi-infojen suunnittelussa ja toteutuksessa, kertoo hyvinvointialueen erityisasiantuntija Sari Lind.

Robottipuheluiden tulokset auttavat kehittämään ikääntyneille kohdistettuja palveluita entistä paremmin heidän tarpeitaan vastaaviksi. Kyselyn toteutti On-Time Research Solutions Oy.
Raportti on luettavissa tästä linkistä.

Lue lisää: Robottipuheluun vastanneet antoivat hyvän arvosanan hyvinvointialueelle - Etelä-Karjalan hyvinvointialue (ekhva.fi)

Lisätietoja:
Kirsi Koskelainen, erityisasiantuntija, kirsi.koskelainen@ekhva.fi, p. 040 651 3911